ai4bharat/Pralekha huggingface dataset:
اقلیتی امور کی وزارتت
خواتین کے لیے مہارتوں کی فروغ کی اسکیم
اقلیتی امور کی وزارت  نے خاص طور پر چھ نوٹیفائی اقلیتی برادریوں کے لیے مختلف ہنر مندی کی ترقی کی اسکیموں کو نافذ کیا ہے، جن میں’سیکھو اور کماؤ‘، ’یو ایس ٹی ٹی اے ڈی‘ اور ’نئی منزل‘ نامی اسکیم شامل ہیں، جن میں کم از کم 30 فیصد نشستیں خواتین آموزش کاروں کے لیے مختص کی گئی تھیں۔ ان کے علاوہ اقلیتی خواتین کی قیادت کی ترقی کے لیے،’نئی روشن‘ نامی اسکیم بھی نافذ کی گئی،جس کا مقصد خواتین کو مختلف موضوعات پر قیادت کی تربیت کے ذریعے بااختیار بنانا ہے۔
ذیل میں دی گئی تفصیلات کے مطابق، مذکورہ بالا تمام اسکیموں کا 2021-2020 کے دوران آزاد ایجنسیوں کے ذریعے آخری بار ان کا جائزہ لیا گیا اور تجزیہ قدر کیا گیا:
|
|
اسکیم
|
|
جائزہ قدر کرنے و الی موثر ایجنسی
|
|
سال
|
|
سیکھو اور کماؤ
|
|
مینجمنٹ ڈیولپمنٹ انسٹی ٹیوٹ ، گڑگاؤں
|
|
2020
|
|
یو ایس ٹی ٹی اے ڈی
|
|
مینجمنٹ ڈیولپمنٹ انسٹی ٹیوٹ ، گڑگاؤں
|
|
2021
|
|
نئی منزل
|
|
موٹ میک ڈونالڈ
|
|
2021
|
|
نئی روشنی
|
|
مارکیٹ تحقیق اور سماجی ترقی کے لیے مرکز 
|
|
2021
ان اسکیموں کے تحت،پچھلے تین سالوں اور رواں سال میں 36492 مستفیدین کو تربیت دی گئی ہے جن میں سے27217 خواتین مستفیدین ہیں جو کہ کل فائدہ اٹھانے والوں کا 74فیصد سے زیادہ ہے۔
مذکورہ تمام اسکیموں کو ایک مربوط اسکیم میں تبدیل کردیا گیا ہے جسے ’پردھان منتری وراثت کا سموردھن ‘ کہا جاتا ہے۔ پی ایم وکاس اسکیم، جس کے تین اجزاء ہیں:
 ہنر اور تربیت ؛
 لیڈرشپ اور انٹرپرینیورشپ ؛
 تعلیم ۔
پی ایم وکاس اسکیم کے تحت، موجودہ مالی سال میں کوئی ہدف سے متعلق کچھ مختص نہیں کیا گیا ہے۔
یہ معلومات اقلیتی امور کی وزیرمحترمہ اسمرتی زوبن ایرانی نے آج لوک سبھا میں ایک تحریری جواب میں فراہم کی۔
وزیراعظم کا دفتر
وزیراعظم نے جے پرکاش نرائن کو ان کی سالگرہ پر خراج عقیدت پیش کیا
نئی دہلی 11 اکتوبر ۔وزیراعظم جناب نریندر مودی نے لوک نائک جے پرکاش نرائن کو ان کی سالگرہ پر خراج عقیدت پیش کیا ہے۔
’’ میں ہندوستان کے سچے بیٹے لوک نائک جے پرکاش نرائن کو ان کی سالگرہ پر خراج عقیدت پیش کرتا ہوں ۔انہوں نے ہندوستان کی جدوجہد آزادی کے دوران نمایاں شراکتداری نبھائی اور آزادی کے بعد کےدورمیں ہماری جمہوریت کے تحفظ میں انہوں نے ایک بے مثال تعاون پیش کیا۔ ان کی قربانی اور لگن کو ہمیشہ یاد کیا جاتا رہے گا۔ ‘‘
۰۰۰۰۰۰۰۰۰۰۰۰۰۰۰۰۰۰۰۰۰
U-4548
(Visitor Counter : 46
مواصلات اور اطلاعاتی ٹیکنالوجی کی وزارت
ڈیزائن لیڈ مینوفیکچرنگ اسکیم کے تحت درخواستیں جمع کرانے کی آخری تاریخ میں 5 اگست 2022 تک توسیع
ٹیلی کام اور نیٹ ورکنگ پروڈکٹس کے لیے پی ایل آئی اسکیم کے تحت ڈیزائن لیڈ مینوفیکچرنگ کے لیے رجسٹریشن کا عمل 21 جون 2022 سے شروع
ٹیلی کام اور نیٹ ورکنگ پروڈکٹس کے لیے پروڈکشن لنکڈ انسینٹیو  اسکیم کے تحت ڈیزائن لیڈ مینوفیکچرنگ کے لیے درخواست دہندگان کے لیے رجسٹریشن کا عمل 21 جون 2022 سے شروع ہو گیا ہے۔ درخواست جمع کرانے کی آخری تاریخ 20 جولائی 2022 مقرر کی گئی تھی۔
کچھ دلچسپی رکھنے والی کمپنیوں کی طرف سے کی گئی درخواستوں کو مدنظر رکھتے ہوئے اور وسیع تر شرکت کے لیے، اسکیم پورٹل  پر درخواستیں جمع کرانے کی آخری تاریخ کو 5 اگست 2022 تک بڑھانے کا فیصلہ کیا گیا ہے۔
قبائیلی امور کی وزارت
جناب ارجن منڈا نے پیٹرولیم اور قدرتی گیس کے وزیر جناب دھرمیندر پردھان سے ملاقات کی تاکہ قبائلیوں کو بااختیار بنانے کی مہم کا راستے تلاش کیا جاسکیں
نئی دہلی،11؍ دسمبر ، قبائلی امور کے مرکزی وزیر جناب ارجن منڈا نے کل پیٹرولیم اور قدرتی گیس کے مرکزی وزیر جناب دھرمیندر پردھان سے ملاقات کی، جس کا مقصد قبائلیوں کو بااختیار بنانے کی مہم کے راستے تلاش کرنا تھا۔ ٹی آر آئی ایف ای ڈی  کے مینجنگ ڈائرکٹر جناب پراویر کرشنا بھی میٹنگ میں موجود تھے۔ قبائلیوں کی زندگی اور روزی روٹی کو بہتر بنانے کی جاری کوششوں اور قبائلیوں کو بااختیار بنانے کے کام کے ایک حصے کے طور پر قبائلی امور کی وزارت کے تحت ٹریفیڈ، سرکاری محکموں، اور ہم خیال تنظیموں کے ساتھ مل کر اور ان کی شراکت داری میں ہم کاری کے عمل کے لیے کام کر رہی ہے۔
میٹنگ کے دوران اشتراک کے عمل کے بہت سے پہلوؤں پر تبادلہ خیال کیا گیا جس کا مقصد قبائلی روزی روٹی کی بہتری کے لیے کام کرنا اور ساتھ ہی ساتھ مشترکہ امداد اور مہارت سے زیادہ سے زیادہ فائدہ اٹھانا تھا۔ تبادلہ خیال کے دوران جن اہم اقدامات کا احاطہ کیا گیا ان میں ون دھن کیندروں کے ذریعے قبائلی ترقیاتی صنعتکاری کو فروغ دینا تھا۔ جھارکھنڈ میں ٹرائی فوڈکے ذریعے مقامی طور پر فراہم مصنوعات مثلاً رتن جوت ، ٹماٹر، ریشم کے کیڑوں کی پرورش وغیرہ سے فائدہ اٹھانا اور قبائلیوں کی ترقی اور پیٹرولیم اور قدرتی گیس کی وزارت کے تحت پی ایس یو کی ملکیت والی کارپوریشن اونڈ کارپوریشن آپریٹیڈ  میں بھارتی مراکز قائم کرنا۔
میٹنگ کے دوران جناب ارجن منڈا نے قبائلی بھارت میں ہاتھوں سے تیار کیے گئے ماسک کا ایک سیٹ بھی تحفے میں جناب دھرمیندر پردھان کو پیش کیا جنھوں نے اسے قبول کیا اور کہا کہ انھیں یہ تحفہ پاکر بڑی خوشی ہوئی ہے۔ انھوں نے کہا کہ ’’بی ووکل فار لوکل مہم‘‘ کے ایک حصے کے طور پر اس طرح کے ماسک ہر بھارتی تک پہنچنے چاہئیں۔
قبائلی فلاح وبہبود اور ترقی کو اپنے منطقی مرحلے تک پہنچانے کے لیے قبائلی امور کی وزارت کے تحت ٹریفیڈ مختلف وزارتوں اور محکموں نیز ماہرین کے اداروں مثلاً دیہی ترقیات کی وزارت، چھوٹی اور درمیانی درجے کی صنعتوں کی وزارت، خوراک کو ڈبہ بندکرنے کی وزارت، آیوش کی وزارت کے ساتھ مل کر کارروائیوں کا منصوبہ بنا رہی ہے جس کا مقصد ان قبائلیوں کی دیرپا روزی روٹی اور آمدنی کے مواقع میں بہتری پیدا کرنا ہے۔امتزاج کا یہ عمل ترقی کے مختلف پہلوؤں کا احاطہ کرے گا۔ ٹریفیڈ کا منصوبہ ہے کہ وہ ہنرمندی کے فروغ اور چھوٹی صنعتکاری کے پروگرام کو نیز قبائلی روزی روٹی کے پروگرام کو ترقی دے گا۔ اسے ایک مجموعی اسکیم بنانے کا پروگرام ہے جو ’’آتم نربھر ابھیان‘‘، ’’ گو ووکل فار لوکل‘‘ اور وزارتوں کے دیگر پروگراموں کی طرح قومی سطح پر چلائی جائے گی۔ اس تال میل پر کامیاب عملدرآمد کے ساتھ ٹریفیڈ کو امید ہے کہ وہ قبائلیوں کو آمدنی اور روزی روٹی کے ذرائع پیدا کرنے میں مدد دے گی جس سے قبائلیوں کی پوری زندگی اور پورے ملک میں ان کی روزی روٹی میں مکمل تبدیلی آجائے گی۔
ا قتصادی امور کی کابینہ کمیٹی
کابینہ نے قیمت امدادی اسکیم اور پرائس اسٹیبلائزیشن فنڈ کے تحت خریدے گئے چنے کوفروخت کرنے اور پی ایس ایس کے تحت تور، اُڑد اور مسور کے سلسلے میں مقدار کی خریداری کی حد کو موجودہ 25 فیصد سے بڑھا کر 40 فیصد کرنے کی منظوری دی
اس اسکیم کے نفاذ کے لیے 1200 کروڑ روپے خرچ کیے جائیں گے
پندرہ لاکھ میٹرک ٹن کے بقدرچنے کی وسیلہ ریاست کی اجرائی قیمت پرآٹھ روپے فی کلوگرام کی ڈسکاؤنٹ کے ساتھ پیشکش
ریاستیں/ مرکز کے زیر انتظام علاقے ان دالوں کو فلاحی اسکیموں/ پروگراموں میں استعمال کریں گے
وزیراعظم ، جناب نریندرمودی کے زیرصدارت اقتصادی امورسے متعلق کابینی کمیٹی نے ریاستوں /مرکز کے زیرانتظام علاقوں کو بہت سی فلاحی اسکیموں میں استفادہ کرنے کے لئے رعایتی قیمت پر چنا  فروخت کرنے کو منظوری دی ہے ۔ یہ دالوں کے اس ذخیرے کا حصہ ہے جسے پرائز سپورٹ اسکیم  اور پرائز اسٹیبلائزیشن فنڈ  کے تحت خریداگیاہے ساتھ ہی پی ایس ایس کے تحت تور، اُڑد اور مسور کے سلسلے مںs مقدار کی خریداری کی حد کو موجودہ 25 فصدے سے بڑھا کر 40 فصد کرنے کی منظوری دی گئی ہے ۔
اس منظورشدہ اسکیم کے تحت ریاستوں /مرکز کے زیرانتظام علاقوں کی حکومتوں کو وسیلہ ریاست کی اجرائی قیمت پر آٹھ روپے فی کلوگرام کی رعایت کے ساتھ پہلے آئیں ، پہلے پائیں کی بنیاد پر خریدنے کی پیشکش کی ہے ۔ ریاستیں /مرکزکے زیرانتظام علاقے ان دالوں کا اپنی مختلف فلاحی اسکیموں /پروگراموں میں استعمال کریں گے جن میں ،دوپہرکا کھانا، تقسیم عامہ کا نظام ، بچوں کی ترقی کے مربوط پروگرام  وغیرہ شامل ہیں ۔ یہ ایک ایسا پروگرام ہے جس میں 12مہینے کی معیاد مقررہے یا 15لاکھ میٹرک چنے کی مکمل فروخت کی مدت ، جو بھی پہلے واقع ہو ۔حکومت اس اسکیم پرعمل درآمدکے لئے 12سو کروڑروپے خرچ کرےگی ۔
ان فیصلوں کے ذریعہ ریاستوں /مرکز کے زیرانتظام علاقوں کو مختلف فلاحی اسکیموں جیسے تقسیم عامہ کی خدمات ، مڈڈے میل کی اسکیمیں وغیرہ میں چنے کا استعمال کرنے میں مدد دیگا ۔ اس کے علاوہ گوداموں کے لئے جگہ دستیاب کرانے میں بھی ان سے مدد ملے گی ، جن کی پرائزسپورٹ اسکیم کے تحت خریدے گئے تازہ ذخیرے کو کسانوں کو دالو ں کی مناسب قیمت دلوانے کی غرض سے ایڈجسٹ کرنے کے لئے آنے والے ربیع کے سیزن میں ضرورت پڑسکتی ہے ۔ اس کے علاوہ بڑے پیمانے پرسرمایہ کاری کرکے ایسی دالوں کی کھیتی کرنے کے لئے کسانوں کی ہمت افزائی بھی ہوگی اور انھیں اپنی پیداوار کے بدلے میں منافع بخش قیمت حاصل کرنے میں بھی مدد ملے گی۔اس کے علاوہ اس عمل سے ان دالوں کے معاملو ں میں ہمارے ملک میں خود کفالت کا ہدف حاصل کرنے کا راستہ بھی کھلے گا ۔
حالیہ دنوں میں ملک میں چنے  کی ،خاص طورپر گذشتہ تین برسوں کے دوران زبردست پیداوار دیکھی گئی ہے ۔ پرائز سپورٹ اسکیم کے تحت ، بھارتی حکومت نے ربیع 20-2019، 21-2020اور 22-2021کے دوران پرائز سپورٹ اسکیم کے تحت چنے کی ریکارڈ خریداری کی ہے ۔ اس کی بنا پر آنے والے ربیع سیزن کے دوران بھی پی ایس ایس اور پی ایس ایف کے تحت حکومت کے پاس 30.55لاکھ میٹرک ٹن کی مقدارمیں چنا دستیاب رہے گا۔ چنے کی پیداوار بہت اچھی رہنے کی توقع کی جارہی ہے ۔ اسی کے ساتھ ساتھ 23-2022کے دوران چنے کی کم از کم امدادی قیمت میں اضافہ بھی سامنے آئے گا۔ جس کے بعد پرائز سپورٹ اسکیم کے تحت اضافی خریداری کی جائےگی ۔
سائنس اور ٹیکنالوجی کی وزارت
قومی سطح پر آب و ہوا کے خطرے سے متعلق جائزہ رپورٹ جاری کی جائے گی
نئی دہلی، 16 اپریل 2021، پورے بھارت کی ریاستوں اور اضلاع کی قومی سطح کی آب و ہوا کے خطرے کے مفصل جائزے کے بارے میں ایک رپورٹ 17 اپریل 2021 کو جاری کی جائےگی۔
یہ جائزہ ریاستوں اور مرکز کے زیر انتظام خطوں کی ریاستوں کی سرگرم شمولیت اور شرکت کے ساتھ لیا گیا ہے اور خطرے والے اضلاع میں تربیت اور صلاحیت سازی کے کاموں کی شناخت کی گئی ہے، جس سے پالیسی سازوں کو آب و ہوا سےمتعلق مناسب کارروائی کرنے میں مدد ملے گی۔ اس سے ملک بھر میں آب و ہوا کے خطروں سے دو چار آبادیوں کو بہتر طریقے سے تیار کئے گئے آب و ہو ا کی تبدیلی کا سامنا کرنے کے پروجیکٹوں سے فائدہ ملے گا۔
ملک گیر سطح پر کی گئی اس مشق میں 24 ریاستوں اور مرکز کےزیر انتظام دو خطوں کے کل 94 نمائندوں نے شرکت کی، جوکہ مشترکہ طور پر سائنس اور ٹکنالوجی کے محکمے  اور سویس ایجنسی فار ڈیولپمنٹ اینڈ کو آپریشن  کی مدد سے چلائی گئی۔
ایک رپورٹ بعنوان ’ایک عام فریم ورک استعمال کرتے ہوئے بھارت میں حالات کا مقابلہ کرنے کے منصوبے کے لئے آب و ہوا کےخطرے کا جائزہ‘ جس میں موجودہ آب و ہوا کے خطرے اور خطرے کے کلیدی محرکوں کے معاملے میں بھارت کی سب سے زیادہ خطرے والی ریاستوں اور اضلاع کی شناخت کی گئی ہے، ڈی ایس ٹی کےسکریٹری پروفیسر آشوش شرما کے ذریعہ جاری کی جائے گی۔
بھارت جیسے ترقی پذیر ملک میں خطرے کے جائزے کو مناسب اڈیپٹیشن پروجیکٹ اور پروگرام تیار کرنے کے لئے ایک اہم مشق سمجھا جاتا ہے۔ مختلف ریاستوں اور اضلاع کے بارے میں آب و ہوا کے خطرے کے جائزے پہلے سے موجود ہیں لیکن ان ریاستوں اور اضلاع کا موازنہ ایک دوسرے سے نہیں کیاجاسکتا کیونکہ جائزے کے لئے استعمال کئے گئے فریم ورک علیحدہ علیحدہ ہیں۔ اس طرح پالیسی سازی اور انتظامی سطحو ں پر ان سے فیصلہ سازی کی صلاحیت محدود ہوجاتی ہے۔اس بات کے پیش نظر ایک مشترکہ خطرے کے فریم ورک کا استعمال کرتے ہوئے جائزہ لینا ضروری ہوجاتا ہے۔
اس ضرورت کو ذہن میں رکھتے ہوئے ڈی ایس ٹی اور ایس ڈی سی نے آب و ہو کی تبدیلی سے متعلق بین حکومتی پینل  کی تازہ ترین پانچویں جائزہ رپورٹ  میں فراہم کرائی تشریح کی بنیاد پر ہمالیائی خطے کے لئے خطرے کے جائزے کے واسطے ایک مشترکہ فریم ورک تیار کرانے کے لئے تعاون کیا ہے۔یہ مشترکہ فریم ورک ، نافذ کرنے مینول سمیت ، آئی آئی ٹی منڈی، آئی آئی ٹی گوہاٹی اور انڈین انسٹی ٹیوٹ آف سائنس  بینگلور نے تیار کیا تھا۔ یہ فریم ورک
صلاحیت سازی کے عمل کے ذریعہ بھارتی ہمالیائی خطے میں نافذ کیا گیا جس میں بارہ ریاستیں  شامل ہیں۔
اس سلسلے میں ریاستوں سے موصولہ مثبت فیڈ بیک اور آب و ہوا کی تبدیلی کا مقابلہ کرنے کی کارروائیوں کو نافذ کرنے کے لئے ہمالیائی ریاستوں کے واسطے اس کے مفید ہونے کی بنیاد پر ریاستوں کی صلاحیت سازی کے ذریعہ پورے ملک میں آب ہوا کے خطرے کا جائزہ لینے کی مشق کرنے کا فیصلہ کیا گیا۔
ڈی ایس ٹی نے آب و ہوا کی تبدیلی سے متعلق قومی ایکشن پلان کے حصے کے طور پر آب و ہوا کی تبدیلی سے متعلق دو قومی مشن نافذ کررہا ہے۔ ان میں ہمالیائی ایکو سسٹم کو برقرار رکھنے کا قومی مشن  اور آب و ہوا کی تبدیلی کے لئے اسٹریٹجک معلومات سے متعلق قومی مشن  شامل ہیں۔ ان مشنوں کے ایک حصے کے طور پر ڈی ایس ٹی 25 ریاستوں اور مرکز کے زیر انتظام خطوں میں ریاستی آب و ہوا کی تبدیلی سےمتعلق سیلز کی مدد کررہا ہے۔ ان ریاستی سی سی سیلز کو تفویض کئے گئے دیگر کاموں کے علاوہ ضلع اور سب ڈسٹرکٹ کی سطح پر آب و ہوا کی تبدیلی کے خطروں کا جائزہ لینا ان کی بنیادی ذمہ داری قرار دی گئی ہے اور قومی سطح کےخطرے کاجائزہ اسی کی ایک توسیع ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-3791
(Visitor Counter : 137
وزارت دفاع
اگنیوروں کی پہلے دستے کی پاسنگ آؤٹ پریڈ 28 مارچ 2023 کو آئی این ایس چلکا میں
اگنیوروں کے پہلے دستے کی پاسنگ آؤٹ پریڈ 28 مارچ 2023 کو آئی این ایس چلکا میں منعقد ہوگی۔ یہ پریڈ چلکا میں 273 خاتون اگنی ویروں سمیت تقریباً 2600 اگنی ویروں کے کامیابی کے ساتھ اپنی جاری تربیت مکمل کرنے کے بعد ہو گی۔ ایڈمرل آر. ہری کمار پاسنگ آؤٹ پریڈ کی تقریب کے مہمان خصوصی ہوں گے اور پریڈ کا مشاہدہ کریں گے۔فلیگ آفیسر کمانڈنگ انچیف، سدرن نیول ڈویژن کے وائس ایڈمرل ایم اے ہمپی ہولی،سمیت کئی دیگر اعلیٰ نیول افسران اور سرکردہ شخصیات بھی اس موقع پر موجود ہوں گی۔ کامیاب تربیت یافتہ افراد کو ان کی مزید سمندری تربیت کے لیے فرنٹ لائن جنگی جہازوں پر تعینات کیا جائے گا۔
14 جون 2022 کو وزیر دفاع اور تینوں فوجوں کے سربراہان نے اگنی پتھ اسکیم کا آغاز کیا تھا۔ میرٹ پر مبنی اگنی پتھ بھرتی اسکیم کے اقدام کے مطابق، ہندوستانی بحریہ اپنےسلیکشن، تربیت اور تعیناتی کے نظام کے ذریعے فوجیوں کا انتخاب کرتی ہے۔ اس کے نتیجے میں، 273 خاتون اگنی ویروں سمیت تقریباً 2600 اگنی ویروں کو ہندوستانی بحریہ میں شامل کیا گیا۔ انہوں نے نومبر میں آئی این ایس چلکا میں اپنی تربیت شروع کی۔
28 مارچ 2023کی پاسنگ آؤٹ پریڈ کی جھلکیاں:
پاسنگ آؤٹ پریڈ تربیت حاصل کرنے والوں کے لیے ایک ناقابل فراموش موقع اور ان کے اہل خانہ کے لیے ایک قابل فخر لمحہ ہے۔ یہ پہلا موقع ہے کہ جب اگنی ویر کامیابی سے اپنی ابتدائی تربیت مکمل کرنے کے بعد ملک کے کسی بھی تربیتی ادارے سے پاس آؤٹ ہوئے ہیں – یہ مسلح افواج اور ملک کے لیے ایک نئے آغاز کی سمت ایک اہم قدم ہے۔
اس پاسنگ آؤٹ پریڈ کے دوران مہمانان خصوصی کی طرف سے مستحق اگنی ویروں کو ایوارڈز پیش کیے جائیں گے۔
اگنیور اسکیم کے لیے ملک کے پہلے سی ڈی ایس چیف آف ڈیفنس فورس آنجہانی جنرل بپن راوت کے تعاون کو تسلیم کرتے ہوئے،
ہندوستانی بحریہ نے اس سال سے میرٹ کی مجموعی فہرست میں اول آنے والی خاتون اگنی ویر ٹرینی کے لئے جنرل بپن راوت رولنگ ٹرافی شروع کی ہے۔یہ ٹرافی آنجہانی جنرل راوت کی بیٹیوں کے ذریعہ مستحق خاتون اگنیور کو پیش کی جائے گی۔
پاسنگ آؤٹ پریڈ کی لائیو اسٹریمنگ 28 مارچ 2023 کو 17:30 بجے سے ہندوستانی بحریہ کے یوٹیوب چینل اور انسٹاگرام پیج کے ساتھ ساتھ دوردرشن نیٹ ورک پر شروع ہوگی۔
بجلی کی وزارت
آر ای سی نے ،ایگزم بینک کے ساتھ، 100 ملین امریکی ڈالر کے غیر ملکی کرنسی کے مدت جاتی قرضہ کے معاہدے پر دستخط کیے ہیں
بجلی کی وزارت کے تحت ا ، مرکزی سرکاری شعبے کی مہارتن کمپنی آر ای سی لمیٹڈ نے، ایکسپورٹ امپورٹ بینک آف انڈیا  کے ساتھ 100 ملین امریکی ڈالر مالیت کے غیر ملکی کرنسی کے مدت جاتی قرض کے معاہدے پر دستخط کیے ہیں۔ قرض کی حصولیابی ،آر ای سی کے قرض دہندگان کو بجلی، بنیادی ڈھانچے اور لاجسٹکس کے شعبوں میں اثاثہ جاتی آلات کی درآمد کے لیے قرض دینے کی غرض سے ری فنانس کے لیے استعمال کی جائے گی۔ فنڈز کو ،آر ای سی کے ،سال24-2023 کے لیے 1.20 لاکھ کروڑ روپئے کے مارکیٹ سےقرض لینے کے پروگرام کے حصے کے طور پر اکٹھا کیا جائے گا۔
یہ پہلا مدتی قرض ہے جسے ایگزم بینک نے آر ای سی کو دستیاب کرایا ہے۔ یہ قرض 5 سالہ مدت کے لیے فراہم کیا گیا ہے اور اسے ایس او ایف آر  کے پیمانے پر مرکوز کیا گیا ہے، جو کہ امریکی ڈالر میں متعین قرضوں کے لیے، بینچ مارک کی شرح ہے۔
اس موقع پر تبصرہ کرتے ہوئے، آر ای سی لمیٹڈ کے چیئرمین اور منیجنگ ڈائریکٹر، جناب وویک کمار دیوانگن نے کہا، ’’ہمیں بجلی، بنیادی ڈھانچے اور لاجسٹکس کے شعبوں کی مالیہ کی ضروریات کو پورا کرنے اور 100 ملین امریکی ڈالر مالیت کے قرض کے معاہدے پر دستخط کرنے کے لیے، ایگزم بینک آف انڈیا کے ساتھ شراکت کرنے میں خوشی ہے‘‘۔
آر ای سی لمیٹڈ ایک این بی ایف سی ہے، جو پورے ہندوستان میں بجلی کے شعبے کی فنانسنگ اور ترقی پر توجہ مرکوز کرتا ہے۔ 1969 میں قائم ہونے والی، آر ای سی لمیٹڈ نے آپریشن کے پچاس سال سے زیادہ مکمل کر لیے ہیں۔ یہ ریاستی بجلی بورڈز، ریاستی حکومتوں، مرکزی / ریاستی بجلی کی اکائیوں، آزاد بجلی پیدا کرنے والوں، دیہی الیکٹرک کوآپریٹیو اور نجی شعبے کی افادیت کو مالی مدد فراہم کرتا ہے۔ اس کی کاروباری سرگرمیوں میں پیداوار، ترسیل ، تقسیم اور قابل تجدید توانائی سمیت، مختلف قسم کے منصوبوں کے لیے بجلی کے شعبے کے مکمل اقداری سلسلے میں فنانسنگ کے پروجیکٹس بھی شامل ہیں۔ آر ای سی ہندوستان میں ہر چوتھے بلب کو روشن کرتی ہے۔ آر ای سی نے حال ہی میں مالیاتی بنیادی ڈھانچے اور لاجسٹک کے شعبے میں بھی تنوع پیدا کیا ہے۔
۰۰۰۰۰۰۰۰۰۰۰۰۰۰۰۰
ش ح۔ اع ۔ را
U. No. 9246
(Visitor Counter : 36
سائنس اور ٹیکنالوجی کی وزارت
این سی ایس ٹی سی نے معروف ‘‘ کووڈ کتھا ’’ ہندی میں شائع کی
کووڈ کتھا : عوامی بیداری کے لئے ایک ملٹی میڈیا گائڈ
نئی دلّی ،27 مئی / سائنس و ٹیکنا لوجی کے محکمے کے تحت سائنس و ٹیکنا لوجی کی مواصلات کی قومی کونسل  نے ڈاکٹر انامیکا رے میموریل فاؤنڈیشن کے اشتراک سے کووڈ – 19 وباء کے بارے میں شروع سے آخر تک کی اہم معلومات سے متعلق عوام میں بیداری پیدا کرنے کی خاطر معروف ملٹی میڈیا گائڈ کا ہندی ترجمہ شائع کیا ہے ۔
انگریزی میں اس کی اشاعت اس مہینے کے شروع میں کی گئی تھی ۔ کووڈ – کتھا کے ہندی ترجمے کی مانگ میں اضافے ، خاص طور پر ہندی بولنے والے علاقوں میں اس کی مانگ کو دیکھتے ہوئے کووڈ - کتھا لوگوں کی معلومات میں اضافے کے لئے ہندی میں نکالی گئی ہے ۔
ڈی ایس ٹی کے سکریٹری پروفیسر آشوتوش شرما نے ‘‘ کووڈ کتھا : عوامی بیداری کے لئے ایک ملٹی میڈیا گائڈ ’’ کی ستائش کرتے ہوئے کہا کہ عام لوگوں میں بیداری پیدا کرنے کے لئے عام آدمی کی زبان میں سائنس کی ترجمانی بہت اہم ہے اور چونکہ ہندی عام بول چال کی زبان ہے ، اس لئے اس کا ہندی ترجمہ زیادہ اہم ہے ۔ پروفیسر شرما نے کہا کہ سائنس کارٹون  آسان طریقے سے صحت کے تصور کی وضاحت کے ساتھ سائنسی پیغام پہنچانے کے ساتھ ساتھ صحت کے موجودہ بحران میں ، جب کہ لوگ اس کی وجہ سے دباؤ محسوس کرتے ہیں ، اس میں مزاح بھی پیدا کرتے ہیں ۔
ملٹی میڈیا تکنیک اور ڈجیٹل پلیٹ فارم کا استعمال کرتے ہوئے کووڈ – 19 کے بارے میں عام بیداری پید اکرنے کی خاطر حکومت ہند کے سائنس و ٹیکنا لوجی کے محکمے نے لوگوں کو اس وباء کو اچھی طرح سمجھنے اور اس کے بارے میں بہتر معلومات حاصل کرنے کے ساتھ اعتماد پیدا کرنے کی خاطر بات چیت کے انداز میں پیش کیا ہے ۔
دلچسپ بات یہ ہے کہ عوام کی حمایت والی ‘‘ کووڈ کتھا ’’ تحریک پورے ملک میں شروع ہو گئی ہے اور اس پر رد عمل کا سلسلہ جاری ہے۔ کووڈ کتھا اب میگھالیہ کی ‘‘ کھاسی ’’ زبان میں ترجمہ کی جا رہی ہے ۔ تمل میں اس کا ترجمہ بھی شائع ہو رہا ہے اور لوگ اس کے بنگالی اور آسامی ترجمہ پر بھی کام کر رہے ہیں ۔
سائنسی مواصلات کے بہت سے شائقین کووڈ کتھا کو مختلف فارمیٹس میں تیار کنے کی کوشش کر رہے ہیں یعنی فلپ ورژن ، اینی میشن ، ویڈیو اور فارمیٹ ۔ کئی سرکاری ایجنسیاں بھی کووڈ – 19 سے متعلق اپنی مواصلاتی مہم میں سوشل میڈیا اور دیگر ذرائع ابلاغ میں کووڈ کتھا کا استعمال کر رہی ہیں ، جس میں کووڈ سے متعلق کرنے اور نہ کرنے والی ہدایات ، سائن ٹونس اور یومیہ معلومات شامل ہیں ۔ کووڈ کتھا کا ہندی اور دیگر زبانوں میں ترجمہ بنیادی سطح پر لوگوں میں زیادہ بیداری پیدا کرنے میں مدد کرے گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 2836
(Visitor Counter : 163
وزیراعظم کا دفتر
وزیراعظم نے ہنومان جینتی پر لوگوں کو مبارکباد دی
وزیراعظم جناب نریندر مودی نے ہنومان جینتی کے مقدس موقع پر لوگوں کو مبارکباد پیش کی ہے۔
اپنے ایک ٹوئیٹ میں وزیراعظم نے کہا:
’’طاقت، ہمت اور تحمل کی علامت بھگوان ہنومان کی جینتی پر سبھی اہل وطن کو ڈھیروں نیک خواہشات۔ پون پُتر کی مہربانی سے ہر کسی کی زندگی طاقت، ذہانت اور علم سے مالامال رہے۔‘‘
ش ح۔ ن ر
U NO: 4327
(
صحت اور خاندانی بہبود کی وزارت
مرکز نے کووڈکی روک تھام اور بندوبست میں ریاستوں کی مدد کرنے کیلئے ہماچل پردیش، پنجاب اور اترپردیش میں اعلیٰ سطحی ٹیمیں روانہ کیں
کووڈ کے کُل معاملات میں فعال معاملات کا فیصد کم ہوکر 4.85 فیصد ہوگیا
بیماری سے صحتیابی کی شرح بڑھ کر 93.69 فیصد ہوگئی
نئی دہلی:22 نومبر، 2020:مرکزی حکومت نے کووڈ کی روک تھام اور بندوبست میں ریاستوں کی مدد کرنے کیلئے اترپردیش، پنجاب اور ہماچل پردیش میں اعلیٰ سطحی مرکزی ٹیموں کی تعیناتی کرنے کا فیصلہ کیا ہے۔ ان ریاستوں میں یا تو فعال معاملات کی تعداد میں اضافہ ہورہا ہے یعنی ان لوگوں کی تعداد بڑھ رہی ہے جو بیماری کی وجہ سے اسپتالوں میں بھرتی ہیں یا جو طبی نگرانی میں گھر میں الگ تھلگ رکھے گئے ہیں، یا جہاں ہر دن کووڈ انفیکشن کے معاملے بڑھ رہے ہیں۔
یہ تین رکنی ٹیمیں ان ضلعوں کا دورہ کریں گی جہاں کووڈ کے زیادہ تر معاملات سامنے آرہے ہیں اور روک تھام، نگرانی، جانچ، انفیکشن کی روک تھام اور کنٹرول سے متعلق اقدامات اور کووڈ انفیکشن کے معاملے میں مؤثر طبی بندوبست کی سمت میں ریاستوں کی کوششوں میں مدد کریں گی۔مرکزی ٹیمیں ریاستوں کا وقت پر بیماری کی شناخت اور اس کے بعد کے علاج سے متعلق چیلنجوں سے مؤثر طریقے سے نمٹنے میں بھی رہنمائی کریں گی۔
اس سے پہلے مرکزی حکومت نے ہریانہ، راجستھان، گجرات، منی پور اور چھتیس گڑھ میں اعلیٰ سطحی ٹیمیں بھیجی تھیں۔
ہندوستان میں کووڈ کے کُل معاملات میں فعال معاملات  کا فیصد گھٹ کر 4.85 ہوگیا اور یہ پانچ فیصد کی سطح سے نیچے بنا ہوا ہے۔ بیماری سے صحتیابی کی شرح میں بھی بہتری آئی ہے اور آج یہ 93.69 فیصد ہوگئی۔ پچھلے 24 گھنٹے میں 43493 افراد کووڈ سے صحتیاب ہوئے ہیں جس کے ساتھ بیماری سے صحتیاب ہونے والے لوگوں کی کُل تعداد بڑھ کر 8521617 ہوگئی۔
بیماری سے صحتیاب ہونے کے معاملات اور فعال معاملات کے درمیان کا فرق تیزی سے بڑھ رہا ہے اور اس وقت یہ 8080655 ہے۔
26 ریاستوں / مرکز کے زیر انتظام علاقوں میں اس وقت 20000 سے کم فعال معاملات ہیں۔
سات ریاستوں / مرکز کے زیر انتظام علاقوں میں فعال معاملات کی تعداد 20000 سے 50000 کےدرمیان ہے جبکہ مہاراشٹر اور کیرل میں یہ تعداد 50000 سے زیادہ ہے۔
بیماری سے صحتیاب ہونے کے نئے معاملات میں سے 77.68 فیصد معاملات 10 ریاستوں/ مرکز کے زیر انتظام علاقوں کے ہیں۔
تازہ معاملات میں دہلی میں کووڈ سے 6963 لوگ صحتیاب ہوئے ہیں۔ کیرل اور مہاراشٹر میں یہ تعداد بالترتیب 6719 اور 4088 ہے۔
نئے معاملات میں سے 76.81 فیصد معاملات 10 ریاستوں / مرکز کے زیر انتظام علاقوں کے ہیں۔ پچھلے 24 گھنٹے میں کووڈ انفیکشن کے 45209 نئے معاملے سامنے آئے ہیں۔
پچھلے 24 گھنٹے میں دہلی میں 5879 معاملے سامنے آئے ہیں۔ کیرل اور مہاراشٹر میں کل بالترتیب 5772 اور 5760 معاملات سامنے آئے۔
ملک کے 15 ریاستوں/ مرکز کے زیر انتظام علاقوں میں فی 10 لاکھ کی آبادی پر کووڈ معاملے کے قومی اوسط سے کم معاملے سامنے آرہے ہیں۔
پچھلے 24 گھنٹے میں ملک میں 501 افراد کووڈ سے ہلاک ہوئے جن میں 76.45 فیصد معاملے10 ریاستوں / مرکز کے زیر انتظام علاقوں کے ہیں۔
کووڈ سے موت کے نئے معاملوں میں سے 22.16 فیصد معاملے دہلی کے ہیںجہاں بیماری سے 111 لوگوں کی موت ہوئی۔ مہاراشٹر میں یہ تعداد 62 جبکہ مغربی بنگال میں 53 درج کی گئی۔
13 ریاستوں/ مرکز کے زیر انتظام علاقوں میں بیماری سے ہونے والی اموات کی شرح قومی اوسط شرح  سے زیادہ ہے۔
وہیں 21 ریاستوں/ مرکز کے زیر انتظام علاقوں میں فی دس لاکھ کی آبادی پر موت، قومی اوسط  سے کم ہے۔
جبکہ 14 ریاستوں / مرکز کے زیرانتظام علاقوں میں فی 10 لاکھ کی آبادی پر موت، قومی اوسط  سے زیادہ ہے۔
م ن۔م ع۔ ع ن
U NO: 7453
(
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 197.08 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد 92,576 ہے
زیر علاج مریضوں کی شرح فی الحال 0.21 فیصد ہے
شفایابی کی شرح فی الحال98.58 فیصد ہے
گذشتہ 24 گھنٹوں کے دوران 10,917 مریض رو بہ صحت ہوئے ہیں،شفایاب ہونے والے مریضوں کی کل تعداد بڑھ کر 4,27,72,398
ہوگئی ہے
گزشتہ 24 گھنٹے میں 11,739 نئے معاملے درج کئے گئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 86.07 کروڑ ٹیسٹ کئے جاچکے ہیں؛ گذشتہ 24 گھنٹوں میں 4,53,940 ٹیسٹ کئے گئے
وزارت آیوش
گجرات کے سریندر نگر میں گورنمنٹ آیوروید کالج اور اسپتال کا سنگ بنیاد رکھا گیا
ریاست گجرات میں چھٹے گورنمنٹ آیورویدک کالج کے قیام سے بلا شبہ طلباء اور آس پاس کی کمیونٹی کو فائدہ ہوگا-ڈاکٹر منجا پارا مہندر بھائی کالو بھائی
آیوش کے وزیر مملکت ڈاکٹر منجا پارا مہندر بھائی کالو بھائی نے آج گجرات کے سریندر نگر میں گورنمنٹ آیوروید کالج اور اسپتال کا سنگ بنیاد رکھا۔ آیوش کی وزارت اپنی مرکزی اسپانسرڈ اسکیم نیشنل آیوش مشناسکیم کے تحت انتہائی جدید آیوش سہولتوں کے قیام کے لئے گجرات سرکار کی کوششوں کی حمایت کررہی ہے۔
اس تقریب میں گجرات سرکار کے جنگلات، ماحولیات اور موسمیاتی تبدیلی کے وزیر جناب کرِت سنہہ رانا، آیوش ، حکومت کے سیکریٹری ویدیہ رایشہ کوٹیچا اور ریاست و ضلع انتظامیہ کی دیگر اہم شخصیات موجود تھیں۔
گورنمنٹ آیوروید کالج اور اسپتال میں کالج کے لئے بنیادی ڈھانچہ اور 100 بستروں والا اسپتال، طلباء کے لئے رہائشی بلاک اور اسٹاف کوارٹر شامل ہوں گے۔آیوش سیکٹر میں تحقیق و اختراعات کی حوصلہ افزائی کے لئے ایک جانوروں کا گھر اور ہربل گارڈن بھی قائم کیا جائے گا۔
اس موقع پر ڈاکٹر منجا پارا نے کہا ’’آیوش کے شعبے میں سستی قیمتوں پر معیاری میڈیکل تعلیم آج کی حقیقت بن رہی ہے اور قومی آیوش مشن اسے پرواز عطا کررہا ہے۔ہمارا روایتی طبی سسٹم بہت مؤثر ہے، جس کا استعمال صدیوں سے کیا جارہا ہے۔ہمارے وزیر اعظم کی کوششوں کے سبب ہی جام نگر میں ڈبلیو ایچ او-جی سی ٹی ایم کا قیام عمل میں آیا۔گجرات میں پانچ سرکاری آیوروید کالج ہیں اور اب ہم چھٹا کالج بھی قائم کرنے جارہے ہیں۔اس سے بلاشبہ طلباء اور آس پاس کی آبادی کو فائدہ ہوگا۔‘‘
تقریب سے خطاب کرتے ہوئے ویدیہ راجیش کوٹیچا نے کہا کہ ’’آج ہم نے گجرات ریاست میں ایک اور انتہائی جدید آیوروید ادارے کے قیام کی کوشش کا مشاہدہ کیا ہے۔آیوش وزارت ہر طرح کا تعاون فراہم کرے گی اور یہ یقینی بنائے گی کہ یہ کالج اور اسپتال 2024ء تک پوری طرح سے شروع ہوجائے۔‘‘
اس موقع پر ڈاکٹر منجا پارا مہندر بھائی نے مقامی کمیونٹی کی خدمت کے لئے 6ایمبولینس کو بھی ہری جھنڈی دکھا کر روانہ کیا، جن میں سے 4 کو ایم پی ایل اے ڈی اسکیم کے تحت ان کے ذریعے منطوری دی گئی ہے۔
آیوش کی وزارت مرکزی اسپانسرڈ اسکیم قومی آیوش مشن  کے توسط سے آیوش کے اہم شعبوں پر توجہ مرکوز کرکے ملک کے صحت دیکھ بھال نظام کو فروغ دینے کا ہدف رکھتی ہے۔ ریاست ؍مرکز کے زیر انتظام ریاستوں کی سرکاری کی حمایت سے اس نے پرائمری ہیلتھ سینٹر ، کمیونٹی ہیلتھ سینٹراور ضلع اسپتالوں میں آیوش سہولتوں کو جگہ دلانے کی حکمت عملی اپنائی ہے۔ اس طرح یہ ایک واحد کھڑکی کے نیچے مریضوں کے لئے مختلف دواؤں کے نظام کا انتخاب کرنے کا اہل بناتی ہے۔